Source: http://ec.europa.eu/civiljustice/legal_order/legal_order_hun_sl.htm
Timestamp: 2014-04-18 01:19:18+00:00

Document:
Evropska komisija - Evropska pravosodna mreža - Pravni red - Madžarska
> Pravni red
Zadnja sprememba: 28-02-2008
Pravni red - Madžarska
Madžarski pravni viri 1.
Ustava 2.
Zakoni parlamenta 3.
Uredbe 4.
Mednarodni sporazumi II.
Drugi pravni viri v širšem smislu, ki ne veljajo kot predpisi 1.
Drugi pravni instrumenti upravljanja 2.
Odločbe ustavnega sodišča 3.
Sodna praksa sodišč III.
Začetek veljavnosti predpisov nadnacionalnih instrumentov IV.
Različni organi, ki lahko sprejemajo pravne predpise V.
Postopek sprejemanja pravnih predpisov VI.
Začetek veljavnosti nacionalnih pravil VII.
Načini za reševanje nasprotij med pravnimi viri I. Madžarski pravni viri
Zakon XX o Ustavi iz leta 1949 je
na vrhu hierarhije zakonodaje na Madžarskem. Vsa druga zakonodaja mora biti skladna z
njim. Ustavo sprejme državni zbor, za njeno spremembo pa je potrebna
dvotretjinska večina glasov vseh poslancev [člen 24(3) Ustave].
Madžarska ustava ima petnajst
poglavij. Poglavje I, ki vsebuje splošne določbe,
določa državno ureditev, prenos nekaterih pristojnosti na Evropsko unijo in
več temeljnih načel, kot so pravna država, prepoved ohranitve oblasti s silo,
svobodno ustanavljanje in delovanje strank, zavračanje vojne, sodelovanje pri
vzpostavitvi evropske enotnosti, priznanje temeljnih pravic in dejstvo, da zakonodaja
lahko vsebuje pravila o temeljnih pravicah in obveznostih, vendar ne sme
omejevati bistvene vsebine temeljnih pravic.
Poglavja od II do XI vsebujejo
najbolj temeljna pravila v zvezi z visokimi predstavniki in najpomembnejšimi
ustanovami v državi ter določajo pravni status in naloge državnega zbora,
predsednika republike, ustavnega sodišča, parlamentarnega komisarja za
človekove pravice, parlamentarnega komisarja za pravice nacionalnih in
etničnih manjšin, državnega urada za revizijo, madžarske nacionalne banke,
vlade, oboroženih sil in policije, lokalne vlade, sodstva in tožilstva.
Poglavje XII vsebuje
deklaracijo o temeljnih pravicah in obveznostih, poglavje XIII določa načela,
ki urejajo volitve, poglavje XIV obravnava glavno mesto in simbole Madžarske,
poglavje XV pa vsebuje končne določbe.
2. Zakoni parlamenta
Na Madžarskem zakone sprejema
državni zbor. Ustava določa temeljne pravice in
obveznosti, ki jih je treba urediti z zakoni. Z zakonom XI o zakonodaji iz leta 1987 so bila na izključno področje
uporabe zakonodaje vključena nova področja. Državni zbor sprejema nekatere zakone z navadno večino glasov, tj. več
kot polovica glasov navzočih poslancev, druge pa z dvotretjinsko večino
(kvalificirana večina). Poleg zakona o sprejetju Ustave je dvotretjinska
večina glasov vseh poslancev potrebna tudi za zakon o ratifikaciji in
razglasitvi mednarodne pogodbe o pristopu k EU in zakon o državnih simbolih. Zakone, za katere je potrebna dvotretjinska
večina, določa Ustava.
Pred sprejetjem zakona XXXI o
spremembi Ustave iz leta 1989 je lahko predsedniški svet Madžarske izdajal uredbe
z zakonsko močjo. S stališča zakonodajne hierarhije se
šteje, da spadajo veljavne uredbe z zakonsko močjo na isto raven kot zakoni. 3. Uredbe
Zakon o zakonodaji priznava vladne uredbe, ministrske uredbe in uredbe lokalne vlade.Pristojnost vlade za sprejemanje uredb je lahko primarna ali temelji na zakonskih pooblastilih. Primarno pristojnost določa člen 35(2) Ustave, ki določa, da vlada sprejema uredbe na svojem področju pristojnosti. To ne omejuje državnega zbora, da prevzame pristojnost za katero koli ureditveno področje. V skladu z Zakonom o zakonodaji lahko vlada v skladu s posebnim zakonskim pooblastilom sprejema uredbe za izvajanje zakonov. V skladu s členom 15(1) Zakona o zakonodaji mora pooblastilo za sprejemanje izvedbenih predpisov določiti nosilca, predmet in obseg pooblastila. Nosilec ne sme dajati dodatnega zakonskega pooblastila drugi stranki.
Ministrske uredbe so posebna vrsta uredb. V hierarhiji zakonodaje so pod ravnjo vladnih uredb. V skladu z Zakonom o zakonodaji lahko ministri izdajajo uredbe na svojem področju pristojnosti in na podlagi pooblastil v skladu z zakoni parlamenta ali vladnimi uredbami. Torej morata biti za sprejetje ministrske uredbe izpolnjena dva pogoja.V skladu s posebnim zakonom lahko predsednik madžarske nacionalne banke z uredbamis centralne banke prejema določbe, ki so zavezujoče za finančne ustanove, pravne osebe, ki niso finančne ustanove, ampak izvajajo dodatne finančne storitve, ponudnike investicijskih storitev in klirinške hiše. Uredbe lokalne vlade so tretja vrsta uredb. Člen 44/A(2) Ustave določa, da lahko lokalni predstavniški organi sprejemajo uredbe na svojem področju pristojnosti, vendar te uredbe ne smejo biti v nasprotju s predpisi na višji ravni. Predstavniški organ lokalne vlade lahko v skladu s členom 16(1) zakona LXV o lokalni vladi iz leta 1990 na svojem področju pristojnosti sprejema uredbe lokalne vlade, s katerimi se urejajo lokalne javne zadeve, ki niso urejene s predpisi na višji ravni, in jih izvaja na podlagi svojega zakonskega pooblastila. 4. Mednarodni sporazumi
Madžarska/vlada Madžarske lahko sklepa sporazume z drugimi državami/vladami drugih držav. Na Madžarskem razmerje med mednarodnimi sporazumi in domačo zakonodajo temelji na dvojnem sistemu, tj. mednarodni sporazumi postanejo del domače zakonodaje z njihovo razglasitvijo s pravnimi predpisi.
II. Drugi pravni viri v širšem smislu, ki ne veljajo kot predpisi
1. Drugi pravni instrumenti upravljanja
Madžarski pravni sistem
vključuje druge pravne instrumente upravljanja, ki niso pravni predpisi,
ampak notranji predpisi in so zavezujoči (razen nezavezujočih pravnih smernic)
le za organe, za katere je pristojen izdajatelj. V skladu z Zakonom o zakonodaji ti instrumenti upravljanja vključujejo
odločbe, odredbe centralne banke, statistična sporočila in pravne smernice.
Odločbe lahko sprejemajo državni zbor, vlada,
odbori vlade, lokalna vlada in organi lokalne vlade ter z njimi določajo
svoje delovanje in naloge organov, za katere so pristojni, ter sprejemajo
načrte v zvezi s svojim področjem pristojnosti.
Ministri in vodje pristojnih
nacionalnih organov lahko znotraj svoje pristojnosti v skladu s pravnimi
predpisi sprejemajo navodila o ureditvi dejavnosti organov, za katere
so neposredno pristojni.
Statistična sporočila izdaja predsednik osrednjega
statističnega urada in vsebujejo zavezujoče določbe o izključno statističnih
izrazih, metodah, razvrstitvah, seznamih in številkah.
Pravne smernice vključujejo direktive,
ki jih izdajata državni zbor in vlada in določajo splošne cilje in programe
ter stališča o pomembnih državnih in javnih zadevah. Državni zbor in vlada lahko razlagata pravne predpise v načelnih
stališčih. Ministri in pristojni vodje nacionalnih
organov lahko sprejemajo direktive in obvestila. Direktive vsebujejo
priporočila o najpomembnejših načinih in sredstvih za izvajanje pravnih
predpisov. Z obvestili se sporočajo dejstva
in podatki, ki so pomembni za delovanje organov, pristojnih za izvajanje
pravnih predpisov.
Odločbe ustavnega sodišča imajo
pomembno vlogo v zakonodajnem sistemu. Ustavno sodišče
preverja ustavnost predpisov in z odločbami razveljavi predpise (določbe), ki
so v nasprotju z Ustavo.
Ustavno sodišče natančno
utemelji svoje odločitve in v podobnih zadevah odloča v skladu z že
uporabljenimi načeli. Zoper odločbo ustavnega sodišča se ni
mogoče pritožiti in je zavezujoča za vse. Najpomembnejše naloge ustavnega sodišča so varovanje Ustave ter
ohranjanje ustavne demokracije in stabilnosti pravne države. Zato ima ustavno sodišče visoko stopnjo
neodvisnosti in pristojnosti.
Vrhovno sodišče pri izpolnjevanju svoje obveznosti zagotavljanja enotne uporabe zakonov in zagotavljanja pravnih smernic za nižja sodišča sprejema odločitve za enotno uporabo zakonov in načelne odločitve. Postopek zagotavljanja enotnosti se lahko začne, če je treba zaradi razvoja in enotnosti sodne prakse sprejeti odločitve za enotno uporabo zakonov v načelni zadevi in če namerava zbornica vrhovnega sodišča odstopiti od odločitve, ki jo sprejme druga zbornica vrhovnega sodišča. Odločitev za enotno uporabo zakonov je za sodišča zavezujoča. Načelne odločitve, izbrane iz prakse zbornic vrhovnega sodišča, se prav tako uporabljajo za zagotavljanje enotnega izrekanja kazni; poleg odločitev za enotno uporabo zakonov se tudi načelne odločitve objavijo v uradni zbirki vrhovnega sodišča (Legfelsőbb Bíróság Hivatalos Gyűjteménye).
III. Začetek veljavnosti predpisov nadnacionalnih instrumentov
Zakon L iz leta 2005 (Zakon o mednarodnem pravu) ureja postopek v zvezi z mednarodnimi sporazumi ter razglasitvijo in začetkom veljavnosti takšnih sporazumov. Člen 9 Zakona o mednarodnem pravu določa, da je treba mednarodni sporazum, priznanje veljavnosti katerega odobri državni zbor v skladu s členom 7(3), ker je ključen za zunanje odnose Madžarske, razglasiti z zakonom, sicer pa z vladno uredbo. Odobritev za priznanje veljavnosti zavezujočega mednarodnega sporazuma je vsebovana v pravnem aktu o razglasitvi. V zakonu, s katerim se razglasi mednarodni sporazum, mora biti datum začetka veljavnosti določb iz besedila sporazuma ter pridržkov, ugovorov in izjav enak kot datum začetka veljavnosti sporazuma na Madžarskem. Če začetek veljavnosti ob razglasitvi sporazuma še ni znan, mora biti v pogojih za začetek veljavnosti sporazuma navedeno, da datum začetka veljavnosti določi minister za zunanje zadeve z odločbo, ki se objavi v Uradnem listu Madžarske (Magyar Közlöny).
Ustava Madžarske določa še en način prenosa nadnacionalnih pravnih aktov v notranji pravni sistem. V skladu s členom 7(1) Ustave madžarski pravni sistem sprejema splošno priznana načela mednarodnega prava in usklajuje domače pravo z obveznostmi, prevzetimi na podlagi mednarodnega prava. V skladu s členom 8(1) Ustave Madžarska priznava nedotakljive in neodtujljive temeljne človekove pravice; spoštovanje in varstvo teh pravic je glavna obveznost države.Pravo Evropske skupnosti se v madžarski pravni sistem prenese s področnimi pravnimi predpisi na ravni, določeni z Ustavo in Zakonom o Ustavi.
IV. Različni organi, ki lahko sprejemajo pravne predpise
Na Madžarskem lahko pravne predpise sprejemajo državni zbor, vlada, člani vlade, predsednik madžarske nacionalne banke in lokalna vlada.Državni zbor kot najvišji organ državne oblasti in demokratični predstavniški organ na Madžarskem sprejme Ustavo Madžarske in lahko sprejema zakone.Vlada je glavni organ izvršilne oblasti. Poleg tega je tudi glavni organ javne uprave ter nadzira in usklajuje dejavnost organov javne uprave. Njeni člani so predsednik vlade in ministri. Vlada lahko sprejema uredbe na svojem področju pristojnosti v skladu z Ustavo in na podlagi zakonskega pooblastila. Vladne uredbe ne smejo biti v nasprotju z zakoni parlamenta.Člani vlade so predsednik vlade in ministri. Predsednik vlade vodi seje vlade ter nadzira izvajanje vladnih uredb in odločb. Ministri vodijo sektorje znotraj svoje pristojnosti v skladu s pravnimi predpisi in odločbami vlade ter usmerjajo dejavnosti organov, za katere so pristojni. Ministri lahko v skladu z zakoni parlamenta ali uredbami vlade sprejemajo uredbe na svojem področju pristojnosti. Ministrske uredbe ne smejo biti v nasprotju z zakoni parlamenta in vladnimi uredbami.
Lokalna vlada je lokalni javni organ, ki se izvoli in upravlja demokratično. Neodvisno ureja in upravlja lokalne javne zadeve na svojem področju pristojnosti v interesu lokalnih prebivalcev in v okviru, določenem z zakonom. Lokalna vlada lahko, kadar je to dovoljeno z zakonom, sprejema uredbe, s katerimi ureja svoje zadeve. Takšne uredbe ne smejo biti v nasprotju s pravnimi predpisi na višji ravni. Lokalna vlada lahko sprejema uredbe, s katerimi ureja javne zadeve, ki jih ne urejajo pravni predpisi na višji ravni.Predsednik madžarske nacionalne banke lahko na področju, določenem s posebnim zakonom, z uredbami centralne banke sprejme določbe, ki so zavezujoče za finančne ustanove, pravne osebe, ki niso finančne ustanove, ampak izvajajo dodatne finančne storitve, ponudnike investicijskih storitev in klirinške hiše. Uredbe centralne banke ne smejo biti v nasprotju z zakonom.
V. Postopek sprejemanja pravnih predpisov
Zakonodaja se sprejme, kadar je
to potrebno zaradi socialnih ali gospodarskih procesov, ureditve pravic in
obveznosti državljanov in kadar je treba pravo Evropske skupnosti prenesti v
madžarsko pravo. Pred sprejetjem pravnega predpisa se
prouči področje, ki ga je treba urediti. Osnutek zakonodaje vedno pripravi minister, imenovan ali pristojen za
področje, ki ga je treba urediti. Glede na raven
zakonodaje pristojno ministrstvo pošlje pripravljen osnutek v upravno
posvetovanje drugim ministrstvom, predstavniškim organizacijam in drugim
organom, ki jih zadeva zakonodaja. Hkrati mora v
skladu s členom 9 zakona XC o svobodi elektronskega obveščanja iz leta
2005 organ, ki je besedilo pripravil, to besedilo objaviti (razen izjem iz
tega zakona) na svoji domači strani, kjer lahko javnost predloži svoje
pripombe ali predloge. Organ, ki predloži osnutek, ta osnutek
pregleda na podlagi izvedenskih mnenj, ki jih prejme med posvetovanjem, in
pripomb javnosti.
Po postopku upravnega
posvetovanja se o osnutku zakonodaje, ki ga je treba predložiti vladi,
razpravlja na seji upravnih državnih sekretarjev, ki se odločijo, ali je
osnutek pripravljen za predložitev ali ne. Seja upravnih državnih sekretarjev je zadnja priložnost za tehnično
razpravo o osnutku in obravnavo tehničnih/idejnih vprašanj, o katerih ni bil
dosežen dogovor med upravnim posvetovanjem.
Dokument, ki se obravnava na
seji državnih sekretarjev in za katerega se ugotovi, da je primeren za
predložitev, se predloži vladi. Na seji vlade se
večina predlogov sprejme brez razprave, predloge, ki so pomembni ali
politično sporni, pa pred sprejetjem (ali zavrnitvijo) obravnava vlada. Pri predlogih zakonov je
naslednji korak zakonodajnega procesa predložitev predloga zakona državnemu
zboru. Predlog zakona nato obravnavajo ustrezni
parlamentarni odbori in državni zbor na plenarni seji. Parlamentarni odbori in poslanci lahko predložijo spremembe predloga
zakona. Državni zbor glasuje o posameznih
predlogih sprememb in nato še o celotnem predlogu zakona.
Zakone je treba objaviti v
Uradnem listu Madžarske, Magyar Közlöny, javnosti pa mora biti na
voljo tudi elektronska različica. Izjemoma se priloga
k ministrski uredbi – če ne zadeva neposredno državljanov – lahko objavi tudi
v ministrskem uradnem listu. Uredba lokalne
vlade mora biti objavljena v uradnem listu lokalne vlade na običajen način,
ki je določen z operativnim in organizacijskim predpisom lokalne vlade. VI. Začetek veljavnosti nacionalnih pravil
Zakonodaja velja za fizične in
pravne osebe na Madžarskem in za državljane Madžarske, ki prebivajo v tujini. Uredbe, ki jih sprejme lokalna vlada, veljajo na
območju pristojnosti lokalne vlade.
Zakon o zakonodaji prepoveduje
veljavnost za nazaj, pri čemer navaja, da pravni predpis ne more določati
obveznosti ali razglasiti, da je neko dejanje nezakonito, za obdobje pred
razglasitvijo tega predpisa.
Pri določitvi datuma za začetek
veljavnosti zakonodaje mora vedno ostati dovolj časa za pripravo na njeno
Zakonodaja in njeni izvedbeni
predpisi morajo začeti veljati na isti datum. Pravni predpis preneha veljati, če je sprejet drug pravni predpis, s
katerim se razveljavi, ali če se izteče rok, določen v pravnem predpisu.
VII. Načini za reševanje nasprotij med pravnimi viri
Predpisi ne smejo določati
pravil, ki niso v skladu z določbami druge zakonodaje na isti ali višji
ravni. Če se pojavi nasprotje, pravni sistem
določa ustrezne načine za njegovo odpravo.
Običajno se nasprotje odkrije
med pripravo zadevne zakonodaje; v takih primerih ga
je mogoče odpraviti pred sprejetjem predpisa. Včasih pa se nasprotje med različnimi pravnimi pravili odkrije šele med
izvajanjem. V takih primerih mora sodstvo poskušati odpraviti
nasprotje s splošnimi pravnimi načeli. Eno takšno načelo
je, da prevlada predpis na višji ravni, če je ta v nasprotju s predpisom na
nižji ravni. Drugo načelo je, da imajo posebni
predpisi prednost pred splošnimi in da imajo novejši pravni predpisi prednost
pred starejšimi.
Pri pravnih predpisih na isti
ravni se nasprotja, ki ne pomenijo kršitve Ustave, običajno rešijo z razlago
predpisa s strani sodstva.
Na podlagi navedenih
pravnih načel se sodstvo odloči, kateri od spornih predpisov mora prevladati. V skladu s prakso ustavnega sodišča gre pri
predpisu, ki je v nasprotju z drugim predpisom in krši ustavno določbo, za
protiustavnost, pri čemer ustavno sodišče razveljavi protiustavno določbo.
Kolizija med pravnimi predpisi
se lahko ugotovi pred dejanskimi težavami z izvajanjem. V teh primerih zakonodajalec odpravi nasprotje s spremembo predpisa.
V primeru zakonov lahko
predsednik republike, če meni, da neka določba predpisa, ki ga je državni
zbor že sprejel, vendar še ni bil razglašen, krši Ustavo, zahteva, da ustavno
sodišče prouči zakon (ustavni veto). Če sodišče odloči,
da predpis krši Ustavo, mora državni zbor sprejeti ukrepe za odpravo protiustavnosti.
« Pravni red - Splošne informacije | Madžarska - Splošne informacije »

References: sodišče

 sodišče 
 sodišče 
 sodišče 
 sodišče 

sodišče 
 sodišče